ΚΟΙΝΗ ΘΕΣΗ (ΕΚ) αριθ. 8/94 η οποία καθορίστηκε από το Συμβούλιο στις 21 Φεβρουαρίου 1994 για τη θέσπιση της οδηγίας 94/. . ./ΕΚ του Συμβουλίου της . . . για την τροποποίηση του παραρτήματος ΙΙ της οδηγίας 79/409/ΕΟΚ περί της διατηρήσεως των αγρίων πτηνών (94/C 137/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Σ παράγραφος 1,

την πρόταση της Επιτροπής, (1)

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Γ της συνθήκης,

Εκτιμώντας:

ότι θα πρέπει να προσαρμοστεί το παράρτημα ΙΙ της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών (3), προκειμένου να ληφθούν υπόψη οι πρόσφατες γνώσεις σχετικά με την εξέλιξη του πληθυσμού των πτηνών 7

ότι πολλά κράτη μέλη ζήτησαν από την Επιτροπή να τροποποιήσει το παράρτημα ΙΙ/2, για να συμπεριλάβει ορισμένα είδη των οποίων το κυνήγι απαγορευόταν μέχρι τώρα.

ότι το άρθρο 7 παράγραφος 4 της προαναφερθείσας οδηγίας υποχρέωνει τα κράτη μέλη να εξασφαλίζουν ότι η θηρευτική δραστηριότητα σέβεται τις αρχές μιας ορθολογικής χρησιμοποίησης και μιας οικολογικά ισορροπημένης ρύθμισης για τα εν λόγω είδη πτηνών 7

ότι ορισμένα είδη, λόγω της γεωγραφικής κατανομής και του επιπέδου του πληθυσμού τους σε ορισμένες χώρες, είναι δυνατόν ν'αποτελέσουν αντικείμενο θηρευτικών πράξεων ή τοπικής ρύθμισης, ούτως ώστε ορισμένα αιτήματα επέκτασης του παραρτήματος ΙΙ σημείο 2 να μπορούν να ικανοποιηθούν 7

ότι, καθόσον αφορά την Ιταλία, τα είδη ψευτομαχητής, οχθοτούρλι, σιγλίγουρος (Limosa limosa, Limosa lapponica και Numenius arquate αντίστοιχα), πρέπει να διαγραφούν από το παράρτημα ΙΙ σημείο 2, ώστε να προστατευθεί το είδος Numenius tenuirostis το οποίο απειλείται με ολοσχερή εξαφάνιση και με το οποίο εύκολα συγχέονται τα προαναφερόμενα είδη λόγω των ομοιοτήτων που παρουσιάζουν μ'αυτό από άποψη συνηθειών και εμφάνισης 7

ότι, εξάλλου, η άδεια θήρας των ειδών που αναφέρονται στο παράρτημα ΙΙ σημείο 2, αποτελεί απλώς δυνατότητα για τα κράτη μέλη της οποίας μπορούν να κάνουν χρήση ή όχι 7 ότι, συνεπώς, δεν υποχρεούνται να λάβουν μέτρα προς τούτο και ότι, αν λάβουν τέτοια απόφαση, μπορεί αυτό να γίνει και μετά την ημερομηνία που προβλέπεται για τη θέση σε εφαρμογή της παρούσας οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα ΙΙ σημείο 2 της οδηγίας 79/409/ΕΟΚ αντικαθίσταται από το εμπεριεχόμενο στο παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται προκειμένου να συμμορφωθούν με την παρούσα οδηγία πριν από τις [. . .] (4).

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 255 της 2. 10. 1992, σ. 5.

(2) ΕΕ αριθ. C 191 της 22. 7. 1991, σ. 14.

(3) ΕΕ αριθ. L 103 της 25. 4. 1979, σ. 1. Οδηγία όπως τροποποιήθηκε τελευταία από την οδηγία 91/244/ΕΟΚ (ΕΕ αριθ. L 115 της 8. 5. 1991, σ. 41).

(4) Η ημερομηνία δημοσίευσης στην Επίσημη Εφημερίδα συν δεκαπέντε μήνες.

ΠΑΡΑΡΤΗΜΑ

«ANEXO II/2 - BILAG II/2 - ANHANG II/2 - ΠΑΡΑΡΤΗΜΑ ΙΙ/2 - ANNEX II/2 - ANNEXE II/2 - ALLEGATO II/2 - BIJLAGE II/2 - ANEXO II/2

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Η Επιτροπή υπέβαλε στο Συμβούλιο στις 13 Μαρτίου 1991 πρόταση οδηγίας του Συμβουλίου για την τροποποίηση της οδηγίας 79/409/ΕΟΚ περί της διατηρήσεως των αγρίων πτηνών (1).

2. Το Ευρωπαϊκό Κοινοβούλιο έδωσε τη γνώμη του στις 14 Μαΐου 1992 (2).

3. Η Οικονομική και Κοινωνική Επιτροπή έδωσε τη γνώμη της στις 29 Μαΐου 1991 (3).

4. Η Επιτροπή διαβίβασε στο Συμβούλιο στις 15 Σεπτεμβρίου 1992 την τροποποιημένη πρότασή της μετά από τη γνωμοδότηση του Ευρωπαϊκού Κοινοβουλίου (4).

ΙΙ. Κοινή δέση

1. Το Συμβούλιο καθόρισε στις 21 Φεβρουαρίου 1994 κοινή θέση βάσει του άρθρου 130 Σ παράγραφος 1 της συνθήκης.

2. Στόχος της οδηγίας

Σύμφωνα με την οδηγία 79/409/ΕΟΚ του Συμβουλίου της 2ας Απριλίου 1979, τα κράτη μέλη πρέπει να διατηρούν τους πληθυσμούς των ειδών των άγριων πτηνών που κατοικούν στις διάφορες περιοχές της Κοινότητας σε επίπεδα που ανταποκρίνονται ιδιαίτερα στις οικολογικές επιστημονικές και πολιτιστικές απαιτήσεις, ενώ θα λαμβάνονται υπόψη οι απαιτήσεις που αφορούν την οικονομία και τη ψυχαγωγία. Με ορισμένες εξαιρέσεις, τα κράτη μέλη θα πρέπει να απαγορεύουν την εκούσια θανάτωση, τη σύλληψη, την καταστροφή ή/και τη φθορά των φωλεών ή των αυγών. Επιπλέον, επιβάλλονται άλλοι περιορισμοί στη θήρα και την πώληση των αγρίων πτηνών.

3. Γενικές παρατηρήσεις

Η πρόταση τροποποίησης, περιορισμένου πεδίου εφαρμογής, αφορά μόνο την προσαρμογή, σε ορισμένα συγκεκριμένα σημεία, του παραρτήματος ΙΙ σημείο 2 της οδηγίας που αφορά τον κατάλογο των ειδών που αποτελούν αντικείμενο θήρας σε ορισμένα κράτη μέλη.

4. Ειδικές παρατηρήσεις

(Οι αναφορές κατωτέρω παραπέμπουν στο κείμενο της κοινής θέσης.)

4.1. Τροπολογίες που επέφερε το Συμβούλιο στην τροποποιημένη πρόταση της Επιτροπής

Το Συμβούλιο, μεριμνώντας για την αυξημένη προστασία πολλών αγρίων πτηνών σε ορισμένα κράτη μέλη, απάλειψε από το παράρτημα ΙΙ σημείο 2, όσον αφορά την Ισπανία, τα είδη που περιλαμβάνονταν στις ακόλουθες θέσεις:

33, 36, 40, 44, 45, 46, 47, 48, 50, 51, 52, 53, 54, 55, 56, 57, 58, 60, 65 και 68.

Εξάλλου, φροντίζοντας για την προσαρμογή της οδηγίας 79/409/ΕΟΚ στις νέες συνθήκες που επικρατούν σε ορισμένα κράτη μέλη, το Συμβούλιο θεωρεί ότι λόγω των οικολογικών, επιστημονικών και πολιτιστικών απαιτήσεων, και λαμβάνοντας υπόψη τις απαιτήσεις που αφορούν την οικονομία και τη ψυχαγωγία, είναι σκόπιμο να περιληφθούν, στο παράρτημα ΙΙ σημείο 2, για ορισμένα κράτη μέλη, τα είδη που περιλαμβάνονται στις ακόλουθες θέσεις:

α) 59 και 62 για το Βέλγιο 7

β) 59α και 72β για την Ισπανία 7

γ) 72β για τη Γαλλία 7

δ) 72β για την Πορτογαλία 7

ε) 41α, 72β, 74, 75 και 77 για την Ελλάδα.

4.2. Τροπολογίες του Ευρωπαϊκού Κοινοβουλίου που εισήχθησαν στην τροποποιημένη πρόταση της Επιτροπής και περιλαμβάνονται στην κοινή θέση

Το Συμβούλιο περιέλαβε το σύνολο των τροπολογιών αυτών, ήτοι τη (νέα) παράγραφο 4α του αιτιολογικού, (τροπολογία αριθ. 5), την απαλοιφή από το παράρτημα ΙΙ σημείο 2 των ειδών που περιλαμβάνοντας στις θέσεις 52, (τροπολογία αριθ. 23), 53 (τροπολογία αριθ. 24) και 55 (τροπολογία αριθ. 25), όσον αφορά την Ιταλία, καθώς και την υπαγωγή των ειδών της θέσης 74 (τροπολογία αριθ. 42) και 77 (τροπολογία αριθ. 45) για το ίδιο κράτος μέλος.

4.3. Τροπολογίες του Ευρωπαϊκού Κοινοβουλίου που δεν περιέλαβε η Επιτροπή

Το Συμβούλιο δεν περιέλαβε τις τροπολογίες αυτές του Ευρωπαϊκού Κοινοβουλίου, πλην της τροπολογίας αριθ. 16 που επέλεξε το Συμβούλιο μόνο για την Ισπανία, λόγω της ιδιαίτερης κατάστασης του εν λόγω είδους στα έδαφος αυτού του κράτους μέλους.

(1) ΕΕ αριθ. L 115 της 8. 5. 1991, σ. 41.

(2) ΕΕ αριθ. L 150 της 15. 6. 1992, σ. 285.

(3) ΕΕ αριθ. C 191 της 22. 7. 1991, σ. 14.

(4) ΕΕ αριθ. C 255 της 2. 10. 1992, σ. 5.